Document ID: 32008R0011

UREDBA KOMISIJE (ES) št. 11/2008
z dne 8. januarja 2008
o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1059/2003 Evropskega parlamenta in Sveta z dne 26. maja 2003 o oblikovanju skupne klasifikacije statističnih teritorialnih enot (NUTS) (1) in zlasti člena 5(5) Uredbe,
ob upoštevanju naslednjega:
(1)
Uredba (ES) št. 1059/2003 vzpostavlja pravni okvir za regionalno klasifikacijo EU, da se omogoči zbiranje, obdelava in razširjanje usklajene regionalne statistike v Skupnosti.
(2)
Člen 5(5) Uredbe (ES) št. 1059/2003 določa, da ob spremembi klasifikacije NUTS, zadevna država članica Komisiji pošlje časovne vrste statističnih podatkov za novo regionalno klasifikacijo, ki nadomesti že posredovane podatke. Komisija opredeli seznam časovnih vrst in njihovo dolžino ob upoštevanju izvedljivosti njihovega zagotavljanja. Te časovne vrste je treba zagotoviti v dveh letih po spremembi klasifikacije NUTS.
(3)
Uredba (ES) št. 1059/2003 je bila spremenjena z Uredbo (ES) št. 1888/2005 (2) zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji ter z Uredbo (ES) št. 105/2007.
(4)
Ukrepi, predvideni s to uredbo, so v skladu z mnenjem Odbora za statistični program, ustanovljenega s Sklepom Sveta 89/382/EGS, Euratom (3) -
SPREJELA NASLEDNJO UREDBO:
Člen 1
Države članice Komisiji pošljejo časovne vrste za novo regionalno razčlenitev v skladu s seznamom iz Priloge.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. januarja 2008

Labels: 12
19